परीक्षा में लापरवाही तो पर्यवेक्षकों पर सीधी कार्रवाई
अबहरियाणा विद्यालय शिक्षा बोर्ड अधिकारी भी बोर्ड परीक्षाओं के दौरान लापरवाही बरतने वाले परीक्षा केंद्र पर्यवेक्षकों पर सीधे कार्रवाई कर सकते हैं। 7 मार्च से होने वाली बोर्ड परीक्षाओं में नकल रोकने के लिए शिक्षा बोर्ड द्वारा इस बार चुनाव आयोग की तर्ज पर ड्यूटी अधिकारियों के कोताही बरतने पर सर्विस रूल-8 के तहत कार्रवाई की जाएगी। बता दें कि इससे पहले केवल शिक्षा विभाग को केंद्र पर्यवेक्षकों पर कार्रवाई करने का अधिकार था।
नकल रहित परीक्षाओं के संचालन को लेकर हाल ही में गुड़गांव में हुई शिक्षा बोर्ड अधिकारियों की बैठक में बोर्ड चेयरमैन डॉ. जगबीर सिंह ने यह स्पष्ट किया। उन्होंने बताया कि अगर कोई पर्यवेक्षक परीक्षा शुचिता भंग करते हुए पाया जाता है तो बोर्ड अधिकारी उसके खिलाफ सीधे कार्रवाई कर सकेंगे। अब बोर्ड प्रशासन को दोषी पर्यवेक्षकों के खिलाफ कार्रवाई करने के लिए शिक्षा विभाग को सिफारिश नहीं करनी हाेगी। जबकि पहले बोर्ड उड़नदस्ते को कोई भी पर्यवेक्षक नकल करवाने में संलिप्त पाया जाता तो उसके खिलाफ कार्रवाई करने के लिए शिक्षा विभाग को लिखता था। इस प्रक्रिया के चलते अधिकांश पर्यवेक्षक बच निकल जाते थे। लेकिन अब शिक्षा बोर्ड अधिकारी खुद कार्रवाई कर सकेंगे।
बता दें कि प्रदेशभर में 1618 परीक्षा केंद्रों पर 7 लाख 51 हजार 766 विद्यार्थी परीक्षा देंगे। परीक्षा के दौरान शिक्षा विभाग के 327 प्रभावी उड़नदस्तों परीक्षा केंद्रों का निरीक्षण करेंगे। इस दौरान अधिकारियों-कर्मचारियों द्वारा ड्यूटी में कोताही बरतने पर सर्विस रूल-8 के तहत कार्यवाही अमल में लाई जाएगी।
जिलास्तरपर 8 फ्लाइंग गठित : परीक्षाअोंके सफल संचालन के लिए शिक्षा बोर्ड ने जिलास्तर अधिकारियों की 8 फ्लाइंग टीमें गठित की गई हैं। इनमें जिला उपायुक्त, डीईओ, डीईईओ, दो बीईओ, दो एसडीएम स्पेशल फ्लाइंग शामिल है। प्रत्येक फ्लाइंग में एक महिला सदस्य समेत 3 सदस्य शामिल हैं। सभी फ्लाइंग टीमों को 3 घंटे की परीक्षा के दौरान किसी भी एक केंद्र पर ओपनिंग तथा एक केंद्र पर क्लोजिंग करवानी होगी।
नकल पर लगेगा अंकुश : डीईओ
^बोर्डपरीक्षाओं में नकल पर अंकुश के लिए फ्लाइंग टीम परीक्षा केंद्रों का निरीक्षण करेगी लापरवाही बरतने वाले पर्यवेक्षकों, केंद्र अधीक्षकों पर विभागीय कार्यवाही अमल में लाई जाएगी। परीक्षार्थी यूनिफार्म में हो एडमिट कार्ड पर रंगीन फोटो सत्यापित कराकर लाए, ताकि कोई परेशानी उठानी पड़े। -धर्मबीर बल्डोदिया, डीईओ
यूनिफाॅर्म एडमिट कार्ड पर रंगीन फोटो सत्यापन जरूरी
परीक्षाकेंद्रों पर विद्यार्थियों को स्कूल यूनिफॉर्म एडमिट कार्ड पर रंगीन फोटो सत्यापित कराकर लानी जरूरी हैं। इसके बाद तलाशी के बाद परीक्षा केंद्र में प्रवेश की अनुमति होगी। इसके अलावा पर्यवेक्षकों को भी प्रतिदिन केंद्र अधीक्षक को लिखकर देना होगा कि मेरे द्वारा सभी विद्यार्थियों की तलाशी ली गई है और मोबाइल प्रमुख केंद्र अधीक्षक के पास जमा करवा दिया है। परीक्षा के दौरान जिस पर्यवेक्षक के कक्ष में दो या इससे अधिक पर्ची मिलती हैं तो उसके विरुद्ध अनुशासनात्मक कार्रवाई की जाएगी।
हरियाणाा बोर्ड की सेकेंडरी, सीनियर सेकेंडरी कक्षाओं की वार्षिक परीक्षा मंगलवार से शुरू होगी। सेकेंडरी की परीक्षाएं सुबह साढ़े 10 बजे से दोपहर 1:30 बजे तक होगी। वहीं सीनियर सेकेंडरी दोपहर 2:30 बजे से 5:30 बजे तक आयोजित कराई जाएगी। इसके लिए जिले में 68 परीक्षा केंद्र बनाए गए हैं। सब-डिविजन बावल में सेकेंडरी परीक्षाओं के लिए 7 6 केंद्र कॉमन (10वीं-12वीं) बनाए गए। सब-डिविजन कोसली में सेकेंडरी के लिए 4, सीनियर सेकेंडरी का 1 और 8 परीक्षा केंद्र कॉमन बनाए। वहीं रेवाड़ी में 14 केंद्र सेकेंडरी, 2 सीनियर सेकेंडरी 21 कॉमन सेंटर बनाए गए हैं। इसके अलावा ओपन परीक्षाओं के लिए भी 5 केंद्र स्थापित किए। जिनमें रेगुलर, रिअपीयर ओपन विद्यालय के लगभग 21 हजार परीक्षार्थी अपीयर होंगे।
नकल पर नकेल
hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hne_Deva